hu en hu hu hu hu hu hu hu hu hu hu pl hu hu hu te hu hu hu en hu id hu hu hu hu hu hu hu hu hu hu pl hu hu hu te hu hu hu en hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu en en en en hu hu hu hu hu hu hu hu hu hu hu hu en hu hu hu hu es hu hu hu en hu en es hu
Egyesületi Közgyűlés 2017 jegyzőkönyv - Demokratikus Nevelés
a Demokratikus Tanulásért és Nevelésért Közhasznú Egyesület 2017. április 22. napján tartott közgyűléséről
Időpontja: 2017. április 22. 10:30
Jelen vannak: a mellékelt jelenléti ív szerint:
Zubonyainé Pelka Zsuzsaanna, Sallyné Miskolczy Zsuzsanna, Novák Julianna, Jinda Réka, Gál Tamás, Horváth Zoltán, Ginterné Csorba Zsuzsanna, Nemes Sarolta, J. Felvidéki Szilvia, Széger Katalin, Kristóf Péter, Lugovcov Záborszky Henriette, Fóti Péter, Túri Nagy Éva, Dr. Mattasits Annamária, Dr. Vavró Hajnal, Viragh Szabolcs.
Az Egyesület Elnöke köszönti a megjelenteket, megnyitja a Közgyűlést, a jelenléti ív alapján megállapítja a létszámot, illetve, hogy a kitűzött időpontban nincs jelen a szavazásra jogosult tagok több mint a fele, így a közgyűlés nem határozatképes. A megismételt közgyűlést egy óra elteltével, 2017. április 22-én 11.30 órára hívja össze, amely az eredeti közgyűlés napirendi pontjaiban a megjelentek számától függetlenül határozatképes. Ezek után javasolja a közgyűlésnek a levezető elnök, a jegyzőkönyvvezető és két jegyzőkönyv-hitelesítő megválasztását. A nyílt szavazás eredményeként a Közgyűlés megválasztotta az alábbi közreműködőket:
Tájékoztató a Clonlara iskoláról és a MALOM-ALOM-magántanuló közösségről
Beszámoló az Egyesület éves tevékenységéről
A napirendi pontokat a közgyűlés tagjai egyhangúlag elfogadták.
Érdeklődőket, segítőket várnak. Tájékoztatás a törvényi lehetőségekről és a Clonlara adminisztrációs, anyagi kereteiről – tandíj, amerikai bizonyítvány.
148 diák van jelenleg óvodától iskolásig.
A családokat az általuk választott tanulási környezetnek megfelelően támogatják. Jelenleg 3 tanulókísérő segíti munkájukat.
A tanulók vizsgázását személyre szabott tanulási terv alapján végzik, erről félévenként beszámoló készül. Off-campus programban vesznek részt az óvodások is. A Clonlara keretén belül tanulóknak szünetel a magyarországi tanulói jogviszonyuk.
Az Egyesület részéről kapcsolatokat, érdeklődőket keresnek, akár állást is hirdetnek majd.
A tanulókísérők részben online dolgoznak.
Turi Nagy Éva kislánya saját élményeiről beszélt, kérdésekre válaszolt.
Az otthon tanulástól annyiban különbözik a Clonlara, hogy kapnak támogatást, szervezeti hátteret és amerikai bizonyítványt.
Kapcsolat: Turi Nagy Eva eva@clonlara.org
MALOM-ALOM: (https://malom-alom.com/) Ginterné Csorba Zsuzsanna ismerteti a történetet. Kétségek a fenntarthatóságot, működőképességet illetően – főleg a szülők részéről. Hogyan fog betagozódni a gyerek később az intézményekbe? “Az alternatív iskolák legalább már bent vannak a rendszerben.”
Pénz és hely is nehézséget jelentenek. 1 állandó fő; 1 helyi ember, aki asszisztens, zenész-babművész; szülők; egy délután sakk tanár; egy délután kreatív-művész foglalkozás; egy délután sport foglalkozás szülői felajánlás révén; egy délután dráma szülői felajánlás + 1 nap segítés. 8:00-tól 16:00-ig vannak hétfőtől péntekig. 11 gyerek van, jövőre 20 van tervben. Alsó tagozatosok 6-10 év közöttiek.
Tanulás: az alsó tagozatos „anyagot” sajátítják el, de nagyon gyerekfüggő, személyre szabott módon. Van, akinek van tankönyve, vagy családi háttér támogatás a megtanulandó tananyag elsajátítására, vannak, akik egymást is tanítják. Alapvetően játékokon keresztül, saját érdeklődésük mentén tanulnak. Zsuzsa fejében van a tanterv, ő tartja számon, figyeli, hogy haladnak-e annak megfelelően a gyerekek.
Vizsgára való felkészülés? Konkrétan nincs, de akinek vizsgakötelezettsége van, az hozza a könyvet vagy kipróbálnak feladatlapokat. Sikeresen leteszik a vizsgát.
Hátrány, hogy nincs egy iskola, ahol vizsgáznának, ahova be lennének íratva magántanulónak, így többféle tapasztalatuk van.
Közösségi szabályokat közösen hozzák.
Szülői bizalom növelésére javaslat. Pl. a gyerekek által írt napló a napi tevékenységekről.
Tematika van-e? – 10 különböző gyerekre nem lehet egységes tematikát alkalmazni. Egyénileg lehetne, de azt a gyerek felrúgja. A gyerekek szerint megy a dolog.
8.-ig maradhatnak a tervek szerint, de feltehetően csökkenő lesz a létszám, a többnyire 6 osztályos alternatív középiskolák iránt érdeklődő szülők miatt.
A Közgyűlés működésében, a stratégiai tervnél alkalmazzuk a szociokrácia módszerét.
Az Egyesületi elnök beszámolója az előző év tevékenységéről:
A Lyukasóra című film magyar nyelvű feliratozását elkészítettük.
57000 Ft az 1%-ból.
Új tagok bevonása, meglevő kezdeményezések támogatása, pl. MALOM-ALOM
CKP fórumon is részt vettünk.
A beszámolót a Közgyűlés elfogadta.
Kristóf Péter ismerteti a 3-4 éves előzményeket. Majdnem kész stratégiai tervvel rendelkezünk vállalásokkal, felelősökkel, azonban ez akkor nem volt időszerű, és nem illeszkedett a valósághoz. Klubszerű működés illik a társasághoz, az ilyen alkalmakból kellene több. Tanárképzésre nem volt elég jelentkező.
Horváth Zoltán: feladatunk kapcsolatokat éltetni, összekötni embereket-tudásokat.
Széger Katalin: valami azért kell, hogy támogassa a fejlődésünket
Fóti Péter: kell egy ember, aki összefogja
Horváth Zolán: embereken múlik
Henrietté: most van itt a képzés ideje
Saci: a szülők menekülő utakat keresnek, hatalmas és egyre növekvő a túljelentkezés az alternatív oktatási intézményekben
3. bekapcsolódás a tanárképzésbe
Gál Tamás szakmai anyagát ismerteti.
Vita a tanár-továbbképzés, paradigmaváltás lehetőségeiről. Fokozatosság elve.
Saci: Gondolkodj Egészségesen! Programhoz való kapcsolat (http://gondolkodjegeszsegesen.hu/). Kiépülő óvodai hálózathoz kapcsolódás.
Gál Tamás: a szülőkre is koncentrálni, nem csak a pedagógusokra. Igazgyöngy Alapítvány (https://igazgyongyalapitvany.org/).
Gál Tamás: fejleszteni a honlapot.
Jinda Réka: ne mi akarjuk megmondani, hogy milyen módszer jó, csak a létező lehetőségeket lehetne felmutatni
Fóti Péter: vannak ehhez anyagok
Széger Katalin: azt csináljuk, ami minket érdekel, ne akarjuk feltérképezni az egész oktatási spektrumot
Hentriette, Saci: általános tájékoztatást adni fontos lenne
Saci: a demokrácia, demokratikus nevelés foghatná össze a sok kezdeményezést
Az anyag további ismertetése, erről vita.
Jinda Réka: Az Egyesületet Péter viszi a vállán. Amikor arról volt szó, hogy mások is bekapcsolódjanak, akkor az pár hónap múlva elhalt. Ha lenne egy rendszeresség, hely/idő, akkor az már sokat segítene. De ezt csak akkor lehetne, ha vállaljuk, hogy csináljuk.
Ginter Zsuzsa: Gál Tamás terveiben konkrétumok vannak, hogy mit miből teremthetünk elő, ezekkel kellene először kezdeni valamit.
Gál Tamás: A saját ötleteit írta le, amit akkor is megcsinál, ha az Egyesület nem.
Fóti Péter: lesz megállapodás lassan az EUDEC-kel.
Kristóf Péter: jól működő szervezetet kell ahhoz felépíteni, hogy legyen anyagi háttér
Fóti Péter: kell egy mozdony, azaz vezető személy
Zsuzsa: ne csak Bp.-en, lehetne máshol is a klub alkalmanként.
Gál Tamás: akinek fontos, az áldoz rá időt és pénzt. 8 milliós a merítési keret (=felnőtt magyar állampolgárok).
Hajnal: a fennálló társadalmi problémákra a fiatalok jelenthetik a megoldást.
Jogi szempontból egy sor kérdés fölmerül a működésünket illetően, amivel foglalkozni kellene.
A klubban születő javaslatok/ötletek/vállalások, amikhez nem tartozik anyagi kiadás az Egyesület részéről, klub hatáskörén belül eldönthetőek. 40000 Ft-t kap a klub az induláshoz. Egyhangúlag elfogadva.
A döntésekről az egyesületi levelezőlistát értesíteni kell. 72 óra áll rendelkezésre arra, hogy a döntési kezdeményezésekre visszajelzés érkezzen.
A munkacsoport munkájához bárki kapcsolódhat, de döntésben csak tagok szavazhatnak.
Tehetségpont – Ráday utca
Időpont: Doodle szavazás az első alkalomról. Gál Tamás kiírja azt.
Jelenlévők egyetértenek az egyesületi klub elindításában, ami az eddig felmerült ötletekkel, illetve Gál Tamás tervezetében levő dolgokkal is foglalkozna, döntéshozó és ismeretterjesztő funkcióval bírna. (Jinda Réka vállalja, hogy az ezzel kapcsolatos leveleket megírja).
Gál Tamás felajánlása a honlap újragondolásához: körbejárja, hogy ki mennyiért vállalna honlapfrissítést.
Távolabbi cél egy egynapos konferenciát rendezni.
Vezetőség választás. Fóti Péter javaslatot tesz az elnöki és alelnöki pozíciók betöltésére. A nyílt szavazás eredményeként a Közgyűlés meghosszabbítja Fóti Péter elnöki és Sallayné Miskolczy Zsuzsanna illetve Széger Katalin alelnöki pozícióját.
Tagdíj. Gál Tamás javasolja a tagdíj emelését a jelenlegi 2000 Ft-ról 5000 Ft-ra. Július 31-ig kell befizetni az éves tagdíjat 2018-tól. Részletfizetés lehetséges. Jelenlevők fontosnak tartják az alábbi információ ismertetését a tagdíjjal kapcsolatban: “Ha csak a tagdíj mértéke tart vissza a csatlakozástól, illetve annak befizetésétől, akkor keress ezen az email címen….” Informáljuk a tagságot, hogy a tagdíj emelésével a stratégiai tervben megfogalmazott feladatok megvalósítását kívánjuk elősegíteni.
Jinda Réka, Fóti Péter segít a jegyzőkönyv letisztázásában.
A levezető elnök a közgyűlést 16:00 órakor bezárja.
Budapest, 2017. április 22.
Fóti Péter Egyesület elnöke
Fóti Péter levezető elnök
(Visited 5 times, 1 visits today)
A demokratikus nevelés elkötelezett szószólója
Egyesületi Közgyűlés 2022 október 8-án szombaton 10.00-kor
személyes és online Helyszín: Budapest 1022 Herman Ottó út 27/a. I.em. 4. Szeretettel meghívunk minden egyesületi tagot és szimpatizánst! A közgyűlés nyilvános, bárki jöhet, és bárki tehet javaslatot napirendre. Napirendi javaslatok eddig: Napirend: Közgyűlés tisztségviselőinek megválasztása (levezető, jkv-vezető, hitelesítők, stb.) Napirend összeállítása
Előszó – Jerry Mintz: Szabadság és demokrácia az oktatásban c. könyvéhez
Előszó Jerry Mintzcel először 2005-ben találkoztam a demokratikus iskolák[1] berlini világtalálkozóján, az IDEC-en.[2] Ettől az időtől fogva álltam kapcsolatban vele mint hírlevelének és az általa kiadott „Education Revolution” („Oktatási forradalom”) c. lapnak az olvasója. Személyesen újra 2011-ben találkoztunk az angliai
(részletek az iskola bemutakozó füzetéből) fordította: Felvidéki Szilvia Az 1997 óta államilag engedélyezett  Kapriole egyike a Németországban működő kb. 1oo demokratikus iskolának. Mintegy 15o diákjával az egyik legnagyobbnak számít a Szabad Alternatív Iskolák Szövetségének (BFAS) egymással összefogásban álló intézményei közül.
Csatlakozz a Demokratikus-Iskola csoporthoz!
A lista nekem olyan, mint egy igazi iskola modellje: a részvétel önkéntes, senkinek nem kell még a nevét se megmondania! Nincs feleltetés, nincsenek dolgozatok. Vannak viszont időről időre személyes találkozók, ahol sokat beszélgetünk, vagy meglátogatunk egy-egy érdekes iskolát. Főként a lista tagjaiból alakult az egyesület, amely a demokratikus iskola elveinek és gyakorlatának terjesztését tűzi ki céljául!
Demokratikus nevelés küldetése egy mondatban.
2022 © Minden jog fenntartva! | Adatvédelmi tájékoztató | ÁSZF | Süti szabályzat